দ্য মিস্ট্রি অব দ্য পেইন্টেড ড্রাগন

***দ্য মিস্ট্রি অফ দ্য পেইন্টেড ড্রাগন*** হল ব্রিটিশ শিশু সাহিত্যিক ক্যাথরিন উডফাইনের লেখা দ্য সিনক্লেয়ার'স মিস্ট্রিজ ধারাবাহিকের তৃতীয় উপন্যাস যা এগমন্ট পাবলিশিং দ্বারা প্রকাশিত। এই উপন্যাসটি এডওয়ার্ডিয়ান ইংল্যান্ডের প্রেক্ষাপটে রচিত চারটি বইয়ের রহস্য-অ্যাডভেঞ্চার সিরিজের তৃতীয় বই।  সিরিজের প্রথম বইটি ছিল *[[দ্য মিস্ট্রি অফ দ্য ক্লকওয়ার্ক স্প্যারো]]* যা ২০১৫ সালের জুন মাসে ওয়াটারস্টোনস চিলড্রেনস বুক অফ দ্য মান্থ ছিল।

## পটভূমি
প্রধান মহিলা চরিত্র সোফি টেলর এবং লিলিয়ান "লিল" রোজ রহস্য সমাধানের অভাবের কারণে এবং সিনক্লেয়ারের দৈনন্দিন জীবনের জটিলতায়  বেশ বিরক্ত। দেশের সেরা এবং সবচেয়ে বিখ্যাত কিছু শিল্পকর্মের একটি প্রদর্শনী সিনক্লেয়ারে প্রদর্শিত হবে এবং এর অন্যতম কেন্দ্রবিন্দু হল বেনেদেত্তো ক্যাসেলির আঁকা "গ্রিন ড্রাগন", এটি ক্যাসেলি ধারাবাহিকের দ্বিতীয় শিল্পকর্ম, একটি চিত্রকর্ম যা বিশেষভাবে মহামান্য রাজা সপ্তম এডওয়ার্ড প্রদর্শনীতে উপস্থাপন করেছিলেন। প্রদর্শনীর প্রথম দিনে, সবুজ ড্রাগনকে ঢেকে রাখা কাপড়টি সরিয়ে ফেলা হয় এবং সবাই অবাক হয়ে দেখে যে আসল চিত্রকর্মটি চুরি হয়ে গেছে এবং স্পেন্সার ইনস্টিটিউট ফর আর্টের, একজন শিল্পকলার ছাত্র, লিওনোরা "লিও" ফিটজেরাল্ডের  তৈরি নকল পেইন্টিংটি সেই স্থানে প্রতিস্থাপিত করা হয়েছে। লিও উপস্থিত ছিল এবং জোর দিয়ে সে বলে যে সে এটি করেনি, কারণ একজন সমৃদ্ধ শিল্পদাতা মিঃ রেমন্ড লাইল তার শিল্পকর্মটির সমালোচনা করেন এবং তিনি বলেছিলেন যে শিল্পকর্মটিতে কল্পনাপ্রসূত প্রতিভা প্রদর্শিত হওয়া সত্ত্বেও এটি মূল চিত্রকর্মের সাথে মোটেও সাদৃশ্যপূর্ণ নয়। গোয়েন্দা পুলিশ ওয়ার্থের তদন্ত শুরু হয় এবং তিনি সাক্ষাৎকারে বিলিকে তার সহকারী হিসেবে নিয়োগ করেন, যার জন্য বিলি বেশ গর্বিত। সোফি, লিল, বিলি এবং জো আরও তদন্ত করার এবং লিওকে সত্য উদঘাটনে সাহায্য করার সিদ্ধান্ত নেয়। তাদের বিপদজনক ঘটনার মুখোমুখি হতে হয়, ঝুঁকিপূর্ণ সিদ্ধান্ত নিতে হয় এবং অনেক বাধার সম্মুখীন হতে হয়। তারা কি খুঁজে বের করতে পারবে কে ছবিটা চুরি করেছে? নাকি অনেক দেরি হয়ে যাবে?

## চরিত্র
* সোফি টেইলর — লিলিয়ান রোজের পাশাপাশি গল্পের এক প্রধান চরিত্র। তার বাবা মারা যাওয়ার পর উইলে তার নাম না থাকায় সে সম্পূর্ণ নিঃস্ব হয়ে পড়ে। পরে সে সিনক্লেয়ারস ডিপার্টমেন্ট স্টোরের মিলিনারি বিভাগে কাজ করতে যায়, যেখানে মানুষকে টুপি বেছে নিতে ও পরতে সে সাহায্য করে। প্রথম দিনে প্রশিক্ষণে সাধারণ ব্লাউজ ও স্কার্টের বদলে নিজের সেরা পোশাক পরে আসায় সহকর্মীরা তাকে নিয়ে উপহাস করে ও তাকে নাজেহাল করে। খুব দ্রুতই সে বিলি পার্কার ও লিলিয়ান রোজের সঙ্গে বন্ধুত্ব করে। সে বেশ সতর্ক স্বভাবের, কারণ তার আশঙ্কা যে ব্যারন তাকে খুঁজে বেড়াচ্ছে কারণ সে ব্যারনকে দেখেছে এবং তার পরিচয় জানতে পেরেছে, যা সে পুলিশে ফাঁস করে দিলে ব্যারনের ক্ষতি হবে। সে বুদ্ধিমান ও দয়ালু মেয়ে, তার মধ্যে উপস্থিত বুদ্ধি ও আকর্ষণ আছে। তাকে লাজুক স্বভাবের এবং কম উচ্চতার মেয়ে হিসেবে বর্ণনা করা হয়েছে।
* লিলিয়ান “লিল” রোজ — সোফি টেইলরের পাশাপাশি গল্পের প্রধান নারী চরিত্র। সে ধনী পরিবার থেকে এসেছে, কিন্তু তার অভিনেত্রী হওয়ার আকাঙ্ক্ষাকে তার বাবা–মা অপছন্দ করতেন; তারা চাইতেন সে উচ্চ সমাজে আত্মপ্রকাশ করুক। সে খুব সতর্কভাবে নিজের স্বপ্ন অনুসরণ করে। সে একাধিক প্রযোজনায় কোরাস গার্ল হিসেবে কাজ করে, প্রধানত “দ্য শপ গার্ল”, এবং “দ্য ইনহেরিট্যান্স” নাটকে আরাবেলা চরিত্রে অভিনয়ও করেছে। থিয়েটারের কাজের পাশাপাশি সে একজন “ক্যাপ্টেনস গার্ল” (নতুন ফ্যাশনের পোশাক প্রদর্শনকারী ম্যানিকিন) হিসেবেও কাজ করে। তাকে লম্বা, শ্যামলা এবং অত্যন্ত সুন্দরী হিসেবে বর্ণনা করা হয়েছে।
*লিওনোরা “লিও” ফিটজগেরাল্ড — দ্বিতীয় প্রধান নারী চরিত্র। সে অভিজাত পরিবার থেকে এসেছে এবং তার পরিবার বেশ সুপরিচিত। তার বাবা–মা প্রথমে তাকে আর্ট স্কুলে যাওয়ার অনুমতি দেননি, কিন্তু লিওর ধর্মমাতা লেডি ট্রেমেইনের অনুরোধে শেষ পর্যন্ত সম্মতি দেন। লিওর পারিবারিক বাড়ির নাম উইন্টার হল। সে লন্ডনের স্পেনসার ইনস্টিটিউট অব আর্টে পড়াশোনা করে এবং অনেকের কাছেই সে অত্যন্ত একজন প্রতিভাবান শিল্পী হিসেবে পরিচিত, শুধু তার আত্মবিশ্বাস বাড়ানো প্রয়োজন। শিল্পকলার পৃষ্ঠপোষক মিস্টার রেমন্ড লাইল তাকে বেনেদেত্তো ক্যাসেলির গ্রিন ড্রাগন ছবিটির একটি অনুলিপি তৈরি করতে অনুরোধ করেন। কিন্তু যখন গ্রিন ড্রাগন চুরি হয়ে যায় ও তার জায়গায় লিওর তৈরি অনুলিপি পাওয়া যায়, তখন ক্যাসেলির গ্রিন ড্রাগন চুরির ঘটনায় লিও জড়িয়ে যায়। এখন সময়ের মধ্যেই সেটি খুঁজে বের করার দায়িত্ব তার এবং তার নতুন পাওয়া বন্ধুদের ওপর গিয়ে পড়ে…

## তথ্যসূত্র